Cold Response

**Cold Response** er norskledede militærøvelser med NATOs medlemsland og inviterte Partnership for Peace-land som arrangeres i Norge annethvert år.

## Historie
Cold Response 2006 ble avviklet fra 10. til 22. mars med  soldater fra 14 land. Cold Response var planlagt også i 2008, men ble avlyst på grunn av økonomiske innsparinger. Cold Response 2009 pågikk fra 16. til 25. mars, mens Cold Response 2010 pågikk fra 17. februar til 4. mars med opp til 9000 soldater fra 14 deltakende land. I 2011 ble det arrangert en mindre vinterøvelse med navnet *Cold Challenge* i perioden 20. til 30. mars. Storbritannia deltok med en helikopterskvadron, Sverige deltok med ett jegerkompani, mens Tyskland og Nederland bare deltok med fremskutte kommandoplasser. I 2018 ble Cold Response erstattet av den større øvelsen Trident Juncture. 

Cold Response 2020 ble avbrutt og avlyst dagen før selve feltøvelsen skulle starte på grunn av koronapandemien.
## 2012-øvelsen
12–21 mars, med over 16 000 tropper fra 15 deltakende nasjoner.

## 2014-øvelsen
7.–22. mars, med over 16 000 tropper fra 16 deltakende nasjoner.

## 2016-øvelsen
29. februar til og med 11. mars, med over 15 000 soldater fra 12 deltakende nasjoner.

## 2020-øvelsen – kansellert under trening
Øvelsen var planlagt 2.–18. mars med rundt 16 000 tropper fra 10 deltakernasjoner, men ble stoppet og kansellert 11. mars på grunn av faren for økt spredning av covid-19.

## 2021-øvelsen – kansellert før trening
Øvelsen ble avlyst i januar 2021 på grunn av covid-19-pandemien.

## 2022-øvelsen
Øvelsen varte gjennom mars og april 2022 og ble ledet av Forsvarets operative hovedkvarter (FOH). De første allierte troppene ankom Norge høsten og vinteren 2021–22 for å trene og forberede øvelsen.

Den militære aktiviteten fant i all hovedsak sted i Sørøst-Norge, Midt-Norge og deler av Nord-Norge. Totalt 27 nasjoner og cirka 30 000 soldater deltok på øvelsen. Dette var ifølge en talsperson fra Forsvarets operative hovedkvarter (FOH), 5 000 færre soldater enn forventet, på grunn av  Russlands invasjon av Ukraina.

## 2024-øvelsen
4.–15. mars

I 2024 ble øvelsen omdøpt til ***Nordic Response***, noe som gjenspeiler NATO-tilslutningen til Finland og Sverige.

NATO startet Nordic Response 2024-øvelsen med over 20 000 soldater fra 13 nasjoner, inkludert Finland, Norge og Sverige. Boringen utføres under arktiske forhold.

## 2026-øvelsen
9.–19. mars.

I forkant av øvelsen ville ikke Bjørnar Moxnes fra Rødt ha amerikanske soldater med på øvelsen, på bakgrunn av Donald Trumps Grønland-trusler.

NATO startet Nordic Response 2026-øvelsen med over 25 000 soldater fra 14 land, inkludert Sverige, Finland, Norge, Italia.

12. mars ble Narvik og Tromsø sentrum for en omfattende øvelse i medisinsk masseevakuering. Pasientevakuering med tog, busser, hurtigbåter, ambulanser og redningsfartøy ble gjennomført parallelt. Hundre markører spilte pasienter i hvert scenario.

## Ulykker
I 2006 mistet to soldater fra Telemark bataljon livet da en Leopard 2 stridsvogn gikk gjennom isen på Veggfjellet. Det ble senere delt ut Forsvarets medalje for edel dåd i forbindelse med redningsforsøket av de forulykkede.

Den 15. mars 2012 ble det norske C-130J-30 Hercules-flyet «Siv» (5630) meldt uteblitt fra Kiruna da det ikke ankom etter planen på sin flyvning fra Evenes. Siste radarkontakt var kl. 14.55 80&nbsp;km vest for Kiruna, nær Kebnekaise. Flyet var med på militærøvelsen, og hadde fem personer om bord under denne flyvningen. Luftforsvaret satte de tre andre C-130J-30 flyene på bakken. Se også flyulykken på Kebnekaise.

På øvelsen i 2016 døde en person da «et pansret kjøretøy fra Forsvaret kolliderte med en sivilbil».

Under øvelsen 18. mars 2022 ble et fly av typen MV-22B Osprey fra United States Marine Corps meldt savnet. Hovedredningssentralen bekreftet at flyet var funnet styrtet i Gråtådalen i Beiarn kommune i Nordland, men politi og redningsmannskap måtte ta seg inn i området via bakken grunnet værfoholdene. Flyet var på vei tilbake til Bodø, der det var stasjonert, da det styrtet. De fire om bord mistet livet.

## Referanser


## Eksterne lenker
*